《甘露寺》
宋代·杨蟠

沧江万里对朱栏，白鸟群飞云复还。
云捧楼台出天上，风飘钟复落人间。
银河倒泻分双月，锦水西来转几山。
今古冥冥谁借问，且持玉爵破愁颜。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。